open-index/open-wikipedia-markdown huggingface dataset:
Onni Oja

**Onni Olavi Oja** (15. huhtikuuta 1909 Keuruu – 5. marraskuuta 2004 Helsinki) oli taiteilija sekä kirja- ja taidegraafikko.

Ojan maalaukset kuvaavat usein suomalaista maalaiskylää ja sen mutkittelevia teitä. Oja kuvaa usein myös talvista peltomaisemaa ja tunnelma niissä on ajaton ja pysähtynyt. Ojan töissä väripinnat ovat selkeitä ja muodot pelkistettyjä.

Onni Oja opiskeli Taideteollisessa keskuskoulussa ja Helsingin yliopiston piirustussalissa. Hän opiskeli myös Pariisissa Académie de la Grande Chaumièressa ja Roomassa. Professorin arvonimen hän sai vuonna 1979. Oja toimi pitkään opettajana ja yliopettajana Taideteollisessa oppilaitoksessa. Hän opetti myös Helsingin työväenopistossa ja yliopiston piirustuskoulussa.

Ojan teoksia on Amos Andersonin taidemuseon, Lahden taidemuseon, Pohjanmaan museo, Porin taidemuseon ja Turun taidemuseon kokoelmissa. Hänen teoksiansa ovat myös Oulun tuomiokirkon *[[Vuorisaarna]]*-lasimaalaus, Lehtimäen kirkon alttaritaulu ja Lapuan hautakappelin seinämaalaus. Maalausten lisäksi Oja tunnetaan teoksestaan *Piirtämisen taito* (WSOY 1957), josta on julkaistu yksitoista painosta.

## Kirjallinen tuotanto
* *Piirtämisen taito*, WSOY 1957, 11.p. 2004 
* Onni Oja & Vilho Askola, *Puupiirtäjän taiteen taipaleelta*, Nurmijärvi] : Nurmijärven kulttuurilautakunta, 1985. 
; Kuvittajana
* *Gilgamesh-eepos : maailman vanhin sankaritaru*, WSOY 1943

## Lähteet

## Kirjallisuutta
* Hämäläinen, Pirjo: *Suomalainen maisema.* Weilin + Göös, 2005. 
* Kuuliala, Annamaija: *Hohteessa menneiden kauniiden kesien: Taidetta ja taiteilijoita Sääksmäeltä.* Valkeakoski: Sääksmäki-seura, 1992 
* Peltotalo, Pekka ym. (toim.): *Mallasjoen varrelta: Taiteilijaprofessori Onni Ojan lapsuudenmaisema Janakkalan Löyttymäessä.* 
* 
* Puokka, Jaakko: *Onni Oja: Maalauksia.* Eurographica, 1986. 

## Aiheesta muualla
* 
* 
* Onni Oja Paintings. 
* Kansallisgalleria, Onni Oja. 
* Kirjav@ – Kansallisgallerian kirjaston kokoelmatietokanta, Onni Oja.
Semiramis

**Semiramis** tai **Sammuramat** (syyria: ܫܲܡܝܼܪܵܡ *Šammīrām*, armenia: Շամիրամ *Šamiram*, kreikka: Σεμίραμις, arabia: سميراميس *Samīrāmīs*) oli Assyrian prinsessa vuoden 800 eaa. paikkeilla. Legendaarinen Semiramis yhdistetään lukuisiin monumentteihin Mesopotamiassa, kuten Semiramiin eli Babylonian riippuviin puutarhoihin.

Kattavimman kuvauksen Semiramiista on kirjoittanut Julius Caesarin aikalainen Diodoros Sisilialainen

Tarun mukaan, joka on välittynyt muinaiskreikkalaisten historioitsijoiden kautta, Assyrian valtakunnan perusti mahtava valloittaja Ninos, jonka puoliso Semiramis kerran sai häneltä luvan hallita yhden ainoan päivän. Silloin Semiramis ensi töikseen surmautti puolisonsa ja hallitsi sen jälkeen pitkään. Muinaisista assyrialaisista ja babylonialaisista kirjoituksista tarinaa ei löydy. Sen sijaan niissä mainitaan Nin-jumala, päivänvalon herra, ja Sammuramit-jumalatar, kreikkalaisten Semiramis, joka oli yön hallitsija ja joka levitti valoaan yli maailman, kun aurinko on ikään kuin kuolleena vaipunut vuorten taa.

## Semiramis taiteessa
Voltaire kirjoitti Semiramiista tragedian, jonka pohjalta Gioacchino Rossini sävelsi oopperan Semiramide. Vilho Sorvari kirjoitti Semiramiista historiallisen romaanin *Semiramis, Assyrian kuningatar*.

## Historiallinen henkilö
Vaikka Semiramiksen saavutukset kuuluvat selvästi myyttisen persialaisen, armenialaisen ja kreikkalaisen historiografian piiriin, historiallinen Shammuramat oli varmasti olemassa.

Todellinen ja historiallinen henkilö **Shammuramat** (nimen alkuperäinen akkadilainen muoto, n. 850–798 eaa.) oli Shamshi-Adad V:n (hallitsi 824 eaa. –  811 eaa.) assyrialainen puoliso. Hän hallitsi laajaa Uus-Assyrian valtakuntaa (911–605 eaa.), joka ulottui Kaukasuksen vuoristosta pohjoisessa Arabian niemimaalle etelässä ja Länsi-Iranista idässä Kyproksee lännessä sen valtionhoitajana viisi vuotta, kunnes hänen poikansa Adad-nirari III tuli täysi-ikäiseksi ja otti vallan itselleen (811–783 eaa.) Shammuramat hallitsi poliittisen epävarmuuden aikana, mikä saattaa osittain selittää sen, miksi assyrialaiset hyväksyivät naishallitsijan, vaikka heidän kulttuuriperinteensä ei sitä sallinut. Shammuramat valloitti suuren osan Lähi-idästä ja Levantista ja vakautti sekä vahvisti valtakuntaa tuhoisan sisällissodan jälkeen. On spekuloitu, että menestyksekkäästi hallinneena naisena, assyrialaiset ovat saattaneet suhtautua häneen erityisellä kunnioituksella ja että hänen saavutuksiaan on saatettu kertoa sukupolvien ajan, kunnes hänestä tuli vähitellen legendaarinen hahmo.

Assurin kaupunkiin Tigris-joen varrelle hän rakennutti obeliskin, johon oli kaiverrettu: "Shammuramatin steela, Shamshi-Adadin kuningatar; universumin kuningas, Assyrian kuningas, Adad Nirarin äiti, universumin kuningas, kuningas Assyriasta, Salmaneserin miniä, maailman neljän alueen kuningas."

## Lähteet

## Aiheesta muualla

*Antero Sinisalo, Puutarhataiteen historian perusteet. Luennot 1966-1986. Toimittanut Maunu Häyrynen. Viherympäristöliiton julkaisu 6/1997, 15.
* Herodotos, Historia, I, 184.
Xinhua

**Xinhua News Agency** () on Kiinan valtion virallinen uutistoimisto ja samalla maan suurin uutisten ja informaation keräys- ja välityskeskus. Se perustettiin vuonna 1931 ja se on toiminut nykyisellä nimellään vuodesta 1937. Kiinassa Xinhualla on 32 alueellista toimipistettä ja lisäksi toimistot sadassa eri maassa ulkomailla.

## Historia
Xinhua perustettiin alun perin nimellä Punaisen Kiinan uutistoimisto vuonna 1931 ja se uudelleennimettiin Xinhuaksi vuonna 1937. Kiinan kommunistien voitettua sisällissodan vuonna 1949 Xinhua on kasvattanut kokoaan tasaisesti. Kasvuun vaikutti myös vuonna 1978 alkanut talouden ja poliittisen elämän vapautuminen. Vuosituhannen alussa Xinhualla oli yli 7&nbsp;000 työntekijää.

Vuonna 2019 uutistoimistolla on aidonnäköiset ja -kuuloiset tietokoneella generoidut uutisankkurit. Naispuolista kutsutaan Xin Xiaomengiksi ja miespuolista Xin Xiaohaoksi. Digitaalisia uutisankkureita uutistoimisto on kehittänyt yhteistyössä hakukoneyhtiö Sogoun kanssa.

## Toiminta
Xinhuan pääkonttori on Pekingissä. Tietotoimistolla on toimipisteitä 32:ssa maakunnassa sekä Hongkongin ja Macaon itsehallintoalueilla. Tietotoimisto toimii myös yli sadassa muussa maassa. Viisi Xinhuan alueellista toimistoa ovat valtuutettuja julkaisemaan uutisia. Ne ovat Aasian-Tyynenmeren aluetoimisto Hongkongissa, Latinalaisen Amerikan aluetoimisto Méxicossä, Afrikan aluetoimisto Nairobissa, Lähi-idän aluetoimisto Kairossa ja Ranskan aluetoimisto Pariisissa.

Kiinassa Xinhua julkaisee päivittäin uutisia sanomalehtien, sekä radio- ja televisiokanavien käyttöön. Xinhua Publishing House julkaisee vuosittain noin neljäsataa kirjaa ajankohtaisista asioista ja politiikasta. Xinhua julkaisee myös itse lähes neljääkymmentä sanomalehteä ja tavallista lehteä, joihin lukeutuvat esimerkiksi:

*Xinhua Daily Telegraph
*News Bulletin of the Xinhua News Agency (englanniksi, ranskaksi, espanjaksi, arabiaksi ja venäjäksi), 
*Cankao Xiaoxi ('Referenssiuutiset', päivittäin) - Kiinan laajalevikkisin sanomalehti
*Economic Information Daily 
*China Securities (päivittäin) 
*Shanghai Securities (päivittäin) 
*Sports Express (viikoittain)
*Outlook (viikoittain) 
*China Comment  
*Globe (kuukausittain)
*Chinese Reporters (kuukausittain)
*Photography World (kuukausittain) 
*Great Rural World 
*Securities Investment Weekly, 
*China Photo
*China Yearbook

## Lähteet

## Aiheesta muualla

*  Xinhua on-line
Alexander-tekniikka

**Alexander-tekniikka** on menetelmä, jonka tavoitteena on lisätä psyko-fyysistä itsetuntemusta ja kehittää ihmisen tietoista tapaa olla, havaita ja reagoida. Opetuksen lähtökohtana on kokonaisvaltainen ymmärrys sekä ihmiskehon rakenteesta että tarkoituksenmukaisesta tavasta olla ja toimia. Tekniikkaa voi soveltaa mihin tahansa toimintaan, sillä kaiken toiminnan laatua voidaan kehittää. 

## Historia
Tekniikan kehitti Frederick Matthias Alexander (1869–1955) noin 130 vuotta sitten. Alexander vaikutti erityisesti Englannissa ja Yhdysvalloissa.

## Menetelmä
Alexander-tekniikka perustuu teoriaan, jonka mukaan monet toimintakyvyn haasteet liittyvät tiedostamattomiin tottumuksiin. Opetus pyrkiikin tunnistamaan ja ehkäisemään sellaisia epätarkoituksenmukaisia reaktiotapoja ja jännityksiä, joihin oppilaat ovat tiedostamattaan tottuneet. Oppituntien tavoitteena on lisätä oppilaiden henkistä ja fyysistä tasapainoa ja kykyä olla tietoinen, valpas ja luottavainen: tiedostamattomien tottumuksien sijaan oppilaan tekemisiä ohjaisi hän itse.

Alexander-tekniikan opetuksessa korostuu yhdessä tutkiminen, hienovarainen käsillä ohjaus ja sanallinen ohjaus. Opetus tapahtuu yksityistunneilla, ryhmäopetuksena ja joskus myös etäopetuksena.

## Vaikuttavuus
Tutkimusten mukaan Alexander-tekniikka saattaa auttaa selän, polvien ja niska-hartiaseudun vammoihin ja ongelmiin ja vähentää sairauspoissaoloja. Siitä saattaa olla apua myös tasapainon hallintaan, Parkinsonin taudin oireisiin ja vanhuusajan toimintakyvyn lisäämiseen.

## Koulutus
Suomen Alexander-tekniikan opettajat Finstat ry ylläpitää listaa pätevistä opettajista, joilla on vähintään kolmivuotinen ammatillinen koulutus. 

Suomessa voi opiskella Alexander-tekniikan opettajaksi Kuopiossa, Orivedellä ja Tampereella. 2020-luvulla opettajia on tuhansia ympäri maailmaa ja Suomessa noin 50.

## Lähteet

## Aiheesta muualla
* The Society of the Alexander Technique (UK)  https://alexandertechnique.co.uk/ (englanniksi)
* The Alexander Technique Affiliated Societies  https://www.alexandertechniqueworldwide.org/ (englanniksi)
Sayn laki

**Sayn laki** oli eräs klassisen taloustieteen perusteista, joka kuvaa markkinatalouden lainalaisuutta. Sen mukaan makrotaloudenkin perustana on tuotanto, eikä tavallaan edes ole mitään erillistä kysyntää. Kaikki taloudellinen toimeliaisuus on tuotettujen tuotteiden ja palveluiden vaihtamista, eikä vaihtokauppaa eli taloudellista toimeliaisuutta tapahdu, ellei molemmilla osapuolilla ole jotain tuotettua vaihdettavana - tuotannon pitää syntyä, ennen kuin syntyy kysyntää. Raha toimii taloudessa vain hyödyllisenä vaihtovälineenä eikä sillä ole mitään sen yliluonnollisempaa arvoa. Yksinkertaistettuna Sayn laki on puhtaan tuotantokeskeinen näkemys markkinoihin.

Tästä voidaan johtaa, että kaikenlainen talouskasvu ja lisääntynyt tuotteiden ja palveluiden määrä voi syntyä vain, kun ihmiset ovat halukkaita ja kyvykkäitä tuottamaan enemmän. Say esitteli ajatuksen sen vuoksi, että jotkut ajattelivat tuotannon ja työllisyyden olevan matalan kulutuksen rajoittamaa. Jotkut ajattelivat, että pelkästään stimuloimalla kulutusta voitaisiin kasvattaa tuotantoa ja nostaa työllisyyttä. Sayn vasta-argumentti tähän oli, että se on hyödytöntä, sillä kuluttaakseen kuluttajalla täytyy olla jokin vaihtokaupassa käytettävä vaihtoartikkeli. Yksinkertaistetusti, kuluttajan täytyy siis ensin tuottaa itselleen vaihtoartikkeli voidakseen vaihtaa sen sitten johonkin toiseen vaihtoartikkeliin.

Henkilön ommellessa vaikkapa villasukat ja myydessä ne hän saa niitä vastaavan summan rahaa, jonka hän myöhemmin käyttää talouteen luoden tuotteiden hintaa vastaavan kysynnän. Tuotantoa määrittää tuotettujen tuotteiden määrä, joka luo toisten tuotteiden kysynnän.

Sayn laki ei tietenkään oleta kaiken tuotannon maksavan itsensä. Myytävien tuotteiden hinta muodostuu asiakkaiden rajahyödyn perusteella, joka on laskeva. Niinpä tiettyjen tuotteiden ylituotanto ei sulje Sayn lakia pois, koska ylituotantoa tietyillä aloilla voi vastata vain alituotanto toisilla aloilla.

Ei ole selvyyttä siitä oliko Say ensimmäinen joka esitti periaatteen, mutta sitä on nimitetty *Sayn laiksi* sen jälkeen kun John Maynard Keynes oli käyttänyt siitä kyseistä termiä 1930-luvulla.

Sayn lailla on nykyään merkitystä, kun poliitikot puhuvat aggregaattikysynnän kasvattamisesta. Sayn laki opettaa suhtautumaan siihen skeptisesti. Sayn laki on ristiriidassa keynesiläisen taloustieteen kanssa, mikä painottaa aggregaattikysynnän merkitystä jota valtio voisi säädellä. John Maynard Keynes muodosti tällaista aggregaattikysynnän taloustieteellistä ajattelua huomioimatta Sayn lakia. Keynes ymmärsi Sayn lain väärin ja muotoili sen muotoon "tarjonta luo aina oman kysyntänsä", mitä Say ei ole koskaan väittänyt.

## Katso myös
*Tuotantopuolen taloustiede
*Itävaltalainen taloustiede

## Lähteet

## Kirjallisuutta
*
Zeus

**Zeus** () on kreikkalaisen mytologian ylijumala ja taivaanjumala sekä Olympoksen valtias ja jumalten dynastian perustaja. Taivaanjumalana Zeus hallitsee kaikkea korkealla olevaa, kuten vuorenhuippuja, kotkia, tammia ja ukkosta.

## Kuvaus
Zeus on titaanien Kronoksen ja Rhean poika. Zeuksen isovanhemmat ovat Uranos (taivas) ja Gaia (maa).

Zeus kasvoi Kreetalla Ídan luolassa, jotta hän olisi turvassa Kronokselta, joka oli syönyt muut lapsensa. Rhea jätti Zeuksen Adrasteian hoiviin. Zeuksen sisaruksia ovat Haades, Hera, Hestia, Poseidon ja Demeter. 

Zeus vapautti Kronoksen vangitsemat kykloopit, ja sai näiltä palkkioksi ukkosen ja salaman lahjan. Seppä Hefaistos takoi Zeuksen salamaniskut. Kykloopit auttoivat Zeusta nousemaan jumalten johtajaksi. Zeus käytti ukkosta ja salamaa alistaakseen titaanit, jättiläiset jotka olivat kyklooppien ja hekatonkheiresien sisaruksia. Titaanien avulla Zeus syrjäytti Maan jumalattaren Gaian. Kyklooppien avulla Zeus löi myös Kronoksen ja nousi näin maailman valtiaaksi. Meren hän antoi veljelleen Poseidonille ja maanalaisen vainajalan Haadekselle. Taivaat Zeus piti itsellään. Zeus puolusti valtaistuintaan taisteluissa Gaian lähettämiä Tyfonia ja Enkeladosta vastaan.

## Palvonta

Zeusta oli palvottu mahdollisesti jo vuodesta 1500 eaa. alkaen. Muinaiset persialaiset kutsuivat taivasta Zeukseksi ja uhrasivat Zeukselle vuorenhuipuilla. Roomalaisilla Zeusta vastasi Juppiter.

Zeuksen tärkeimmät pyhäköt sijaitsivat Dodonassa ja Olympiassa. Kreikan Olympia oli Zeukselle pyhitetty paikka, jossa järjestettiin joka neljäs vuosi hänen kunniakseen urheilukilpailut, Olympian kisat. Olympiaan rakennettiin 400-luvulla eaa. suuri Zeuksen temppeli, jossa oli Feidiaan veistämä Zeuksen kuvapatsas.

Zeusilla oli suojanaan vuohen vuota, *[[aigis]]*. Hänet kuvataan usein istumassa valtaistuimellaan salamoita yhdessä kädessä ja sypressivaltikka toisessa kädessä. Hänen pyhä lintunsa on kotka.

## Maininnat Raamatussa
Raamattu mainitsee Zeuksen tapauksessa, johon liittyvät Paavali ja Barnabas. He olivat Lystran kaupungissa, ja kun asukkaat näkivät Paavalin parantavan ramman miehen, he pitivät heitä jumalina ja sanoivat Paavalin olevan Hermes ja Barnabaan Zeus. Zeuksen pappi halusi uhrata väkijoukon kanssa ja toi sonneja ja seppeleitä. (Apostolien teot 14:8–13.) Lystran lähistöltä 1909 löydetyt kaksi vanhaa piirtokirjoitusta todistavat, että tuossa kaupungissa palvottiin näitä kahta jumalaa. Toisessa piirtokirjoituksessa viitataan ”Zeuksen pappeihin” ja toisessa mainitaan ”Suuri Hermes” ja ”taivaan ylijumala Zeus”. 

Zeus mainitaan myös apokryfisessä Toisessa makkabilaiskirjassa. Yrittäessään tehdä lopun juutalaisesta uskonnosta kuningas Antiokhos IV Epifanes määräsi Jerusalemin temppelin häväistäväksi ja vihki sen uudelleen Zeukselle (Jupiter Olympius). (2. Makkabealaiskirja 6:1, 2)

## Jälkeläiset
Zeus oli useasti naimisissa, ja hänellä oli paljon lapsia eri jumalattarien ja kuolevaisten naisten kanssa.

### Jumalattarien kanssa

### Kuolevaisten, nymfien ja muiden kanssa

## Lähteet

## Aiheesta muualla
Euro Hockey Tour

**Euro Hockey Tour** (**EHT**) on vuosittain pelattava jääkiekkosarja, johon ottavat osaa Suomen, Ruotsin,  Tšekin ja Sveitsin A-maajoukkueet. Sarjaan osallistuvat pelaajat pelaavat pääosin Euroopan pääsarjoissa. Ennen vuotta 2022 sarjassa pelasi lisäksi myös KHL-pelaajia.

## Pistelaskujärjestelmä
Pisteitä jaetaan siten, että varsinaisella peliajalla saavutetusta voitosta saa 3 pistettä, jatkoajalla tai rangaistuslaukauksilla saavutetusta voitosta 2 pistettä, jatkoajalla tai rangaistuslaukauksilla kärsitystä tappiosta yhden pisteen ja varsinaisella peliajalla kärsitystä tappiosta ei saa pisteitä.

## Historiaa ja voittajat
Vuonna 2022 Suomen, Ruotsin ja Tšekin jääkiekkoliitot tiedottivat lopettaneensa yhteistyön Venäjän jääkiekkoliiton ja sen maajoukkueiden kanssa.

Venäjä suljettiin ulos keväällä 2022 pelattavista Ruotsin ja Tšekin EHT-turnauksista. Venäjän tilalle alettiin etsiä uutta osallistujamaata.

Sveitsi korvasi Venäjän vuoden 2022 Ruotsin EHT turnauksessa. Itävalta korvasi Venäjän vuoden 2022 Tšekin EHT turnauksessa. 

Sveitsi korvasi Venäjän EHT:ssä kaudesta 2022–2023 lähtien. Keväällä 2022 solmittu sopimus on kaksivuotinen. Venäjän paluusta EHT-turnaukseen ei tällä hetkellä ole minkäänlaista aikataulua. 

Syksyllä 2023 solmittiin sopimus, jonka mukaan Sveitsi jatkaa EHT-turnauksessa kevääseen 2027 asti.     

## Tilasto kaikilta vuosilta

* Päivitetty kauden 2018–2019 jälkeen.

## Mitalitaulukko

* Päivitetty kauden 2022–2023 jälkeen.

## Televisiointi

Suomessa pelejä alkoi esittää *[[Discovery (yritys)|Discovery]]* vuodesta 2020 alkaen. Ennen sitä pelejä esitti *[[Yleisradio]]* vuodesta 2015 alkaen. Ennen vuotta 2015 Euro Hockey Tour näytettiin Suomessa MTV:n ja C Moren kanavilla. 

## Katso myös
* Euro Hockey Challenge

## Lähteet
*
*
### Viitteet

## Aiheesta muualla
Koti

**Koti** on paikka, jota ihminen käyttää vakituiseen asumiseen, jossa säilytetään henkilökohtaisia tavaroita, jossa vietetään vapaa-aikaa ja paikka, jossa perheen jäsenet asuvat.

Ihmisen kotiin saavat tulla vieraat vain luvalla ja se nauttii kotirauhaa. Kotirauhalla voidaan myös viitata muuhun asumista häiritsevään tekoon, vaikka se ei tapahtuisi nimenomaisen kodin sisällä. Kotirauhan rikkomisesta voidaan tuomita sakkoihin tai enintään kuudeksi kuukaudeksi vankeuteen. Kodiksi voi kutsua myös jotain tiettyä kaupunkia, seutua, valtiota tai muuta paikkaa jossa viihtyy erityisen hyvin. Kodin rajat eivät siis ole tarkat ja täsmälliset vaan suhteelliset. Vakituinen asuinpaikka ei aina tunnu kodilta, ja kodilta voivat tuntua myös paikat, joissa ihminen ei asu. Esimerkiksi lapsuudenkotia kutsutaan usein aikuisenakin kodiksi, vaikkei siellä enää asutakaan. Ihmisellä voi siis olla useita koteja, ja koti onkin sekä paikka että mielentila. Kodin tunne jotakin paikkaa kohtaan alkaa kehittyä jo, kun kodista haaveillaan tai sitä suunnitellaan.

Kotona viihtymiseen vaikuttaa erilaisten virikkeiden ja sosiaalisten energioiden lisäksi elämäntilanne ja tulevaisuuden näkymät työn, seurustelun ja/tai opintojen saralla. Epäonnistumisen tunne edellä mainittujen asioiden saralla tai mielenhäiriöt saattavat ajaa ihmisen tilanteeseen, josta seurauksena on kodittomuus. Kodittomuus on subjektiivisempi hyvinvointiin liittyvä käsite kuin asunnottomuus.

Koti merkitsee turvallisuutta, rauhallisuutta, menneisyyden muistoja ja tulevaisuuden suunnitelmia, se on paikka jossa ihminen kokee olevansa oma itsensä ja jossa hän voi tehdä itselleen tärkeitä asioita. Kodilla on siis yhteys ihmisen identiteettiin. Kodiksi voidaan sanoa myös muita kuin paikkoja. Ihminen voi kokea löytäneensä kodin vaikkapa uskonnosta, taiteesta tai hän voi kokea toisen ihmisen läheisyyden kotona olemisen tunteena.

Suomen kielen sana *koti* on sukua kota-sanalle. Koti-sanan on selitetty tulleen kota-sanasta; sanottiinhan ”menemme kotiin” (eli ”menemme moneen kotaan”), ”tulemme kodista” (eli ”tulemme useasta kodasta”). Myöhemmin kota-sanan monikko (koti-) on poikinut perusmuodossa olevan sanan *koti*.

## Lähteet

## Aiheesta muualla
Moldova (historiallinen alue)

**Moldova** (, myös ) on historiallinen alue Karpaattien ja Dnestrjoen välissä. Nykyisin alue jakautuu Romanian, Moldovan tasavallan ja Ukrainan kesken. Alueen alkuperäinen nimi oli *Bogdania*, sen hallitsija Bogdan I:n mukaan. Nimi *Moldova* tulee Moldovajoesta.

## Historia
Moldovan ruhtinaskunnan perusti Dragoș 1300-luvulla johdettuaan joukon romanialaisia Unkarin hallitsemilta Karpaateilta ja saavutettua riippumattomuuden aluetta tuolloin hallinneista mongoleista. Hän oli kuitenkin Unkarin vasalli. Vuonna 1349 Moldova sai täyden itsenäisyyden Dragoșin seuraajan Bogdan I:n julistautuessa itsenäiseksi ruhtinaaksi. Suurimmillaan ruhtinaskunta sisälsi Bessarabian ja ulottui pohjoisessa Dnestrille asti ja etelässä Mustallemerelle. Ruhtinaskuntaa kuitenkin ympäröivät monet viholliset, jotka uhkasivat sen itsenäisyyttä, nimittäin Puola, Unkari ja Osmanien valtakunta, jotka uhkasivat myös Moldovan etelänaapuri Valakiaa. Moldovan Tapani III Suuri puolusti vuosina 1457–1504 ruhtinaskuntaa Unkaria ja Puolaa vastaan, mutta hänen kuolemansa jälkeen Bogdan III Yksisilmä joutui maksamaan veroja Osmanien valtakunnan sulttaanille. Seuraavat kolme vuosisataa Moldova oli suurimman osan aikaa Osmanien valtakunnan vasalli, kapinoista huolimatta. Juhana Hirmuinen (1572–1574) kapinoi kasvavia veroja vastaan, Valakian Mikael Rohkea yhdisti romanialaiset ruhtinaskunnat osmaneja vastaan ja vuosina 1601–1618 Moldova oli Puolan vasalli. Osmanit valitsivat ruhtinaat, vuoteen 1711 asti ruhtinassuvusta, mutta myöhemmin asemaan määrättiin kreikkalainen fanariootti. Osmanien alaisuudessa Moldova muutettiin vahvasti linnoitetuksi rajaseuduksi.

1700-luvulla Venäjän vaikutusvalta kasvoi ja vuonna 1774 Moldova asetettiin Venäjän suojelukseen, vaikka se vielä jäikin Osmanien valtakunnan vasalliksi. Moldova menetti alueita, Bukovinan Itävallalle vuonna 1775 ja itäosan sekä Bessarabian Venäjälle vuonna 1812. Vuonna 1832 säädettiin perustuslaki Venäjän johdolla. Krimin sodan jälkeisessä Pariisin rauhassa vuonna 1856 Venäjän suojeluherruus lopetettiin ja vuonna 1859 Moldova sekä Valakia yhdistyivät Romaniaksi Alexandru Ioan I Cuzan alaisuuteen.

Vuonna 1918 historiallisen Moldovan asukkaat Prutjoen itäpuolella irtautuivat Venäjän vallasta ja liittyivät Romaniaan Pariisin sopimuksella vuonna 1920, mutta Neuvosto-Venäjä ei hyväksynyt tätä. Bessarabia kuului Romaniaan vuosina 1918–1940. Neuvostoliiton vallattua Bessarabian vuonna 1940 itäisestä osasta historiallista Moldovaa tehtiin Moldavian sosialistinen neuvostotasavalta. Toisen maailmansodan aikana se kuului Romaniaan vuosina 1941–1944. Moldavian neuvostotasavalta julistautui itsenäiseksi tasavallaksi vuonna 1991.

## Katso myös

* Luettelo Moldovan ruhtinaista
Bodhrán

**Bodhrán** on irlantilainen yksikalvoinen kehärumpu. Se oli riittisoitin, joka yksinkertaisimmillaan koostuu poikkipuusta, nahkakalvosta, ympyrän muotoisesta puukehyksestä ja niitä yhdistelevistä nastoista ja nauloista. Rumpua soitetaan kaksipäisellä kapulalla.

## Rummun historia
 
Bodhránien edeltäjät palvelivat sekä juhlapäivien soittimina että kantovälineinä tai viljaseuloina. Laakeita, nahkakalvoisia tarjottimia on löydetty kaikkien Britteinsaarten kelttikulttuurien alueilta. Englannissa ja Skotlannin alamailla niistä käytettiin nimeä wecht, Irlannissa wight tai dallán, Man-saarella dallán ja Cornwallissa crodder-croghen. Välinettä käytettiin myös Walesissa, missä nimi ehti kuitenkin unohtua. Irlantilainen dallán rakennettiin ruoholla tai villalla täytettyyn saarnikehykseen, jonka ylle nahka pingotettiin. Valmista dallánia käytettiin korina ja rumpuna erityisesti sadonkorjuun ja viljelyvuoden juhlissa. Huilisti Seamus Tansey on kertonut rummuilla säestettyjä sadonkorjuujuhlia järjestetyn tälläkin vuosisadalla. Tanssit pidettiin ladossa, ja dallánilla jäljiteltiin tanssijoiden jalkojen rytmejä. Dallán oli käytössä Irlannissa vielä 1950-luvulla.

Bodhrán-sana tarkoitti alun perin siivilää, joka valmistettiin pistelemällä dallánin kalvoon reikiä. Limerickin yliopiston professorin Micheal Ó Suilleabhainin mukaan vanhat rakentajat saattavat edelleenkin käyttää bodhráneissa vanhoja seulankehyksiä. On kuitenkin epäselvää, miksi siivilän nimitys vakiintui merkitsemään rumpua.

## Aiheesta muualla

* Bodhrán. Irkkuinfo.
Sulautettu järjestelmä

**Sulautettu järjestelmä** () on tiettyyn tarkoitukseen tehty laite tai laitteisto, jota ohjaa tietokone. Sille on tyypillistä, että käyttäjän ei tarvitse olla tietoinen laitteen sisällä olevasta tietokoneesta, vaikka voikin sen olemassaolon helposti päätellä. Suomenkielisen termin *sulautettu järjestelmä* otti käyttöön 1980-luvun alussa Lauri Gröhn Telenokialla työskennellessään.

Tyypillisesti sulautetun järjestelmän ohjelmisto ja laitteisto on suunniteltu juuri kyseistä tarkoitusta varten. Joissain (harvinaisissa) tapauksissa ne on suunniteltu yhtä aikaa yhteisillä välineillä, jolloin voidaan puhua yhteissuunnittelusta (). Monet sulautetut järjestelmät ovat suhteellisen pieniä, ja ne on toteutettu mikrokontrollerien avulla. Lisäksi järjestelmät voivat olla mobiileja (matkapuhelimet, GPS-laitteet) ja akkukäyttöisiä, mikä asettaa tiukkoja vaatimuksia energian kulutukselle. Toisaalta suurimmat sulautetut järjestelmät voivat sisältää useita hyvin tehokkaita tietokoneita (puhelinkeskukset, lentokoneiden avioniikkajärjestelmät).

Perinteisesti sulautetut järjestelmät ovat olleet suljettuja, eli niin sanottu kolmas osapuoli ei ole voinut tarjota niihin ohjelmiaan. Joissakin uudemmissa järjestelmissä on mahdollistettu tällaisten sovelluksien lisääminen järjestelmään (esimerkiksi joissain matkapuhelinmalleissa ja tallentavissa digitv-sovittimissa). Myös avoimen lähdekoodin käyttö on nopeasti yleistymässä sulautettujen järjestelmien kehityksessä. Esimerkiksi osa matkapuhelinten käyttöjärjestelmistä perustuu avoimeen lähdekoodiin (Symbian, Android).

Sulautetuilla järjestelmillä toteutetaan nykyään paljon sellaisia järjestelmiä, jotka aiemmin toteutettiin
elektroniikan erilliskomponenteilla ja ASIC-piireillä. Sulautettuja järjestelmiä on runsaasti automaation eri sovelluksissa (venttiilit, anturit, ohjausjärjestelmät), autoissa (moottorin ohjaus, lukkiutumattomat jarrut, luistonesto, ajotietokone), viihde-elektroniikassa (televisio, CD- ja DVD-soittimet), ja kodinkoneissa (mikroaaltouuni, astian- ja pyykinpesukone). Osa järjestelmistä on sellaisia, joita ei aiemmin ole voitu järkevästi edes toteuttaa (matkapuhelin, GPS-paikannin, pankkiautomaatti).

Historiallisesti sulautetut järjestelmät ovat olleet hyvin pieniä ja ovat toimineet ilman käyttöjärjestelmää: näiden tehtävänä on ollut vain muutaman sensorin seuranta. Esineiden internet -laitteissa kommunikointi (langallinen tai langaton) muiden järjestelmien kanssa on merkittävämmässä osassa ja vaatii enemmän ohjelmistotukea.
Sulautetussa järjestelmässä laitteen koko ohjelmisto voidaan luokitella firmwareksi mukaan lukien sen käyttöjärjestelmä, mutta joissakin kevyissä sulautetuissa järjestelmissä ei ole käyttöjärjestelmää, vaan laite suorittaa firmwarea suoraan. 

Sulautettujen järjestelmien ohjelmointiin käytetään usein C-kieltä ja myös C++ ja assembly ovat käytössä. C-kieli on lähellä laitteistoa, mutta ei ole niin laitekohtaista kuin assembly.

## Katso myös
* Jokapaikan tietotekniikka
* Järjestelmäpiiri

## Lähteet

## Aiheesta muualla
Kiertoilmahengitys

**Kiertoilmahengitys** on puhallinsoittajien käyttämä tekniikka, jossa hengitetään sisään samalla kun ilmaa puhalletaan ulos. Didgeridoon soitto perustuu osittain kiertoilmahengitykseen jonka avulla voidaan soittaa tauotta jopa tunteja, mikä ei tästä huolimatta ole didgeridoon soiton päätarkoitus.

Kiertoilmahengityksessä keuhkot vedetään täyteen ilmaa ja aletaan puhaltaa ilmaa soittimeen. Kun ilma alkaa loppua, ilma varastoidaan poskiin niin, että ne pullistuvat. Ilma puristetaan poskilihaksilla soittimeen samalla, kun lisää ilmaa vedetään nenän kautta sisään, jonka jälkeen voidaan taas puhaltaa normaalisti keuhkoista.
Menetelmä perustuu palleahengitykselle.

## Aiheesta muualla

* Näin voit oppia kiertoilmahengityksen yksinkertaisesti, Trumpetti.net, arkistoitu Internet Archiveen 23.3.2010.
Etelä-Mantšurian rautatieyhtiö

**Etelä-Mantšurian rautatieyhtiö** ( tai  *Mantetsu*) oli Japanin keisarikunnan hallitsema rautatieyhtiö, joka liikennöi 1&nbsp;128 kilometrin pituista merkittävää rautatietä Kiinalle kuuluneessa Mantšuriassa vuosina 1906–1945. Keskeisin osa siitä oli Kiinan itäiseen rautatiehen liittynyt ratayhteys, joka ulottui Port Arthurin satamakaupungista Liaotungin niemimaalta aina Changchuniin.

Kyseessä oli alun perin Kiinan itäisen rautatien sivurata, jonka Venäjä rakennutti Kiinan kanssa tekemänsä sopimuksen pohjalta vuosina 1898–1903. Venäjän–Japanin sodan jälkeen Venäjä joutui vuonna 1905 luovuttamaan Japanille sivuradan Changchuniin asti. Sivuradan pohjoisin osa, joka yhtyi Harbinissa Kiinan itäiseen rautatiehen, jäi Venäjälle. Japanilaiset perustivat Etelä-Mantšurian rautatieyhtiön vuonna 1906 hallinnoimaan rataa. He rakensivat myös yhteydet Mukdeniin (nykyään Shenyang) ja Dandongiin. Muita rautatieyhteyden varrella olevia kaupunkeja olivat muun muassa Dalian, Anshan ja Fushun.

Etelä-Mantšurian rautatieyhtiö oli Mantšurian suurin yritys, ja se yhdisti sisämaan raaka-ainevarat satamiin. Varsinaisen toimintansa lisäksi yhtiö harjoitti kaupungeissa julkista rakentamista, satamien kehittämistä sekä hiili- ja rautakaivostoimintaa, muuta infrastruktuurin kehittämistä sekä maatalouteen liittyviä kokeiluja. Toisen maailmansodan päätteeksi Kiinan tasavalta kansallisti yhtiön.

Yhtiön rautatiellä 1931 tapahtunut pommiräjähdys oli alkusyynä japanilaisten vuosien 1931–1932 Mantšurian valtaamiselle ja Mantšukuon valtion julistamiselle. Mantšukuon aikana rautatieyhtiön toiminta laajeni entuudestaan ja se sai myös julkiselle hallinnolle kuuluneita tehtäviä. Toisen maailmansodan lopussa vuonna 1945 Neuvostoliitto valtasi Mantšurian ja japanilainen rautatieyhtiö ajettiin alas. Neuvostoliitto luovutti myöhemmin itse radan Kiinalle.

## Aiheesta muualla
Zhang Xueliang

**Zhang Xueliang** (; 3. kesäkuuta 1901 Haicheng, Liaoning, Kiina – 14. lokakuuta 2001 Honolulu, Havaiji, Yhdysvallat) oli kiinalainen sotaherra, joka hallitsi Mantšuriaa ja muitakin osia Koillis-Kiinasta sen jälkeen kun Japanin armeijan upseerit olivat murhanneet pommi-iskulla hänen isänsä Zhang Zuolinin kesäkuussa 1928. Zhang Xueliang tunnettiin lempinimellä *shaoshuai*, ”nuori marsalkka”.

Zhang Xueliang oli Mantšuriaa ja suurta osaa Pohjois-Kiinasta hallinneen Zhang Zuolinin vanhin poika. Hän liittyi isänsä joukkoihin 20-vuotiaana ja yleni nopeasti; jo vuonna 1922 hän komensi yhtä isänsä alaisista armeijoista. Isänsä murhan jälkeen vuonna 1928 hän otti tämän paikan. Japanilaiset uskoivat Zhang Xueliangin olevan oopiumista riippuvainen ja kykenemätön isänsä veroisiin johtamissuorituksiin, mutta hän yllätti nämä ryhtymällä päättäväisiin toimiin. Tammikuussa 1929 hän teloitutti kaksi japanilaisille myönteistä virkamiestä päivällisvieraiden edessä. Hän myös yritti poistaa Neuvostoliiton vaikutuksen Mantšuriassa.

Kristittynä sotaherrana tunnettu Feng Yuxiang sekä Shanxin maakunnan sotaherra Yan Xishan ryhtyivät vuonna 1930 aseelliseen kapinaan Kuomintang-hallituksen ja sen johtajan Tšiang Kai-šekin kukistamiseksi. Zhang Xueliang alkoi tällöin tukea Tšiang Kai-šekiä saadakseen vastineeksi Hebein maakunnan rautatien hallintaansa sekä satamakaupunki Tianjinin tullitulot hallinnolleen. Japanilaisten valloittaessa Mantšurian vuosina 1931–1932 Tšiang Kai-šek määräsi Zhangin vain vetäytymään Kiinan muurin eteläpuolelle.

Vuosina 1935–1936 Zhangin Shaanxiin asettuneet joukot sotivat Tšiang Kai-šekin pyynnöstä kommunisteja vastaan Yananin alueella. Zhang kuitenkin vakuuttui siitä, että hänen joukkojaan ja myös Kuomintangin joukkoja tulisi käyttää mieluummin taisteluun Kiinaan tunkeutuneita japanilaisia vastaan. Joulukuussa 1936 hän järjesti Xi’anin välikohtauksena tunnetun uhkarohkean operaation lopettaakseen sisällissodan: Kun Tšiang Kai-šek saapui Zhangin päämajaan Shaanxin Xi’anissa ryhtyäkseen henkilökohtaisesti johtamaan sotatoimia kommunisteja vastaan, Zhang ja Yang Hucheng vangitsivat hänet ja suostuivat vapauttamaan hänet vasta, kun hän oli luvannut muodostaa kommunistien kanssa yhteisrintaman japanilaisia vastaan. Tämän jälkeen Zhang palasi Tšiang Kai-šekin kanssa Nanjingiin, missä hänet kuitenkin määrättiin rangaistuksena kotiarestiin.

Zhang pysyi arestissa vuosikausien ajan. Kuin Kuomintang-hallitus toisen sisällissodan aikana vuonna 1948 joutui perääntymään Taiwanin saarelle, hänet siirrettiin sen mukana. Virallisesti Zhangin liikkumisrajoitukset kumottiin 1960-luvun alussa. Hän asui Taiwanissa lähellä Taipeita vuoteen 1991, jolloin hän muutti Yhdysvaltoihin. Vuodesta 1994 hän asui Havaijilla, jossa kuoli 100-vuotiaana vuonna 2001.

## Lähteet

## Aiheesta muualla
Huuhaa

**Huuhaa** on sana, jota käytetään kuvaamaan perättömiä ja epätieteellisiä väitteitä ja uskomuksia. Suomessa Skepsis ry myöntää vuosittain Huuhaa-palkinnon taholle, joka on vakiinnuttanut näennäistieteiden asemaa.

Sanan taustalla on englannin slangisana *hoo-ha* ’meteli, hässäkkä, kohu’, jonka alkuperästä sanakirjat eivät ole yksimielisiä. Suomessa huuhaasta on puhuttu ainakin 1970-luvulta alkaen. 

Huuhaasta puhutaan esimerkiksi yliluonnollisten ilmiöiden, ufojen, horoskooppien, kummitusten, ennustamisen, uskomuslääkinnän ja muun taikauskon yhteydessä. Huuhaan vastakohdaksi asetetaan kriittinen ajattelu ja itseään korjaava tieteellinen menetelmä. 

Tieteen tuntomerkkeinä pidetään muun muassa puolueettomuutta, testattavuutta ja edistyvyyttä. Havaintojen tulisi olla eri tutkijoiden toistettavissa. Näennäistieteelliset opit taas voivat pysyä samanlaisina satoja vuosia, vaikka ne ovat joutuneet ristiriitaan kokemusperäisen tutkimuksen kanssa.

## Katso myös
* Tieteellinen skeptismi

## Lähteet

## Kirjallisuutta
* 
* 
* 

## Aiheesta muualla
* Arjanne, Ippi: Kasvoin huuhaan keskellä – matkani siitä pois on ollut hidas, nöyryyttävä ja kivulias. Kulttuuricocktail, Yle.fi 30.1.2021.
* Kuinka tunnistat huuhaan. *Skeptikko* 3/2003.
Humanoidi

**Humanoidi** tarkoittaa mitä tahansa olentoa, joka muistuttaa ruumiinrakenteeltaan ihmistä. Humanoidi voi olla esimerkiksi ihmisapina, robotti tai mytologinen olento. Yleensä termillä kuitenkin viitataan ihmisen muotoiseen avaruusolentoon. Väitetyissä humanoidihavainnoissa esiintyy monia eri rotuja, joista Harmaat ovat yleisimmin nähty laji.

## Tyypillisiä humanoidiufohavainnon piirteitä
Humanoidihavaintoon liittyy monesti tämäntyyppisiä piirteitä.

*Syrjäinen paikka
*Ufo saapuu hiljaa
*Humanoidi ilmaantuu heti kun ufo on laskeutunut
*Humanoidi leijuu ja liikkuu jäykästi
*Humanoidi on pienempi kuin ihminen
*Yhtenäinen suojapuku, kengät liittyvät saumatta pukuun
*Ufoaluksen ikkunoista erottuu hahmoja
*Ufon nopea poistuminen hiljaa suristen
*Lämmön aiheuttamia jälkiä
Seurauksia havaitsijassa:
*Jäsenet kankeita, liikkuminen vaikeaa, palovammoja
*Pelko, joka jatkuu kauan
*Julkisuuden kaihtaminen

## Ted Bloecherin humanoiditapausten luokittelu

Humanoidihavaintoa kutsutaan Hynekin ufoluokittelussa lyhenteellä CE III, kolmannen asteen lähituntuma. Abduktio on CE IV. Ted Bloecherin humanoidiluokitus kuvaa humanoidihavainnon yleistä tyyppiä, ei nähtyjen olioiden lajia.

*A Ufo ja olento(ja) sen sisällä
*B olento tulee ufosta ja/tai menee ufoon
*C olento ja ufo koko havainnon ajan erillään
*D olento ufoaallon aikaan
*E vain olento, ei ufoa
*F ääniä kuultu, ei ufoa
*G abduktio, jossa ihminen kaapataan ufoon joksikin aikaa

## Lähteet

## Aiheesta muualla

* Alien Taxonomy; Skeptic's Notebook .
SNMP

**SNMP** () on TCP/IP-verkkojen hallinnassa käytettävä tietoliikenneprotokolla. Protokollan avulla voidaan kysellä verkossa olevan laitteen tilaa tai laite voi itsenäisesti antaa hälytyksiä. SNMP määriteltiin ensimmäisen kerran vuonna 1988.

Laitteen tiedot kuvataan MIB:ssä *(Management Information Base)*.

Protokollan laajennuksia ovat AgentX ja SMUX.

## Protokolla (versio 1)

Protokollassa on neljänlaisia viestejä:
# GET, palautetaan nimetty tieto
# GETNEXT, palautetaan seuraava tieto (voidaan käydä kaikki tiedot läpi järjestyksessä)
# SET, muutetaan tietoa
# TRAP, raportoidaan muuttuneesta tilanteesta, esimerkiksi hälytys

## Standardointi

SNMP (versio 1) määritellään RFC-dokumenteissa:
*  - Structure and identification of management information for TCP/IP-based internets
*  - Management information base for network management of TCP/IP-based internets
*  - A simple network management protocol

SNMP käyttää UDP-portteja 161 ja 162. Porttia 161 käytetään kyselyihin ja porttia 162 hälytyksiin.

SNMP-protokollasta määriteltiin myös versio 2, mutta se ei saanut suosiota. Nyt on määritelty myös kolmas versio SNMPv3, jossa on mm. salaukseen perustuva tietoturva sisäänrakennettuna. Tällä hetkellä (2004) SNMPv3 on yleistymässä, mutta alkuperäinen SNMP on yleisempi.

SNMPv3 määritellään RFC-dokumenteissa:
* 
* 
* 
* 
* 
* 
* 
* 

## Esimerkki

Seuraavassa komennolla *snmpwalk* listataan MIB:n osa *system* järjestelmästä *punch*:

```
'''snmpwalk -c public punch system'''
 SNMPv2-MIB::sysDescr.0 = STRING: Cisco Internetwork Operating... 
 SNMPv2-MIB::sysObjectID.0 = OID: SNMPv2-SMI::enterprises.9.1.187
 DISMAN-EVENT-MIB::sysUpTimeInstance = Timeticks: (835747999) 96 days, 17:31:19.99
 SNMPv2-MIB::sysContact.0 = STRING: wikiuser
 SNMPv2-MIB::sysName.0 = STRING: punch
 SNMPv2-MIB::sysLocation.0 = STRING: test
 SNMPv2-MIB::sysServices.0 = INTEGER: 78
 SNMPv2-MIB::sysORLastChange.0 = Timeticks: (0) 0:00:00.00
```
Maailmanradio

**Maailmanradio** () on radiovastaanotin, jolla ULA-alueen (ultralyhyet aallot, joilla Suomessa kaikki tavanomaiset paikallisradiot lähettävät) ja keskipitkien aaltojen (MW) lisäksi voidaan kuunnella lyhytaaltoalueita (SW). Useimmissa maailmanradioissa nämä ovat taajuusalueita, joilla kansainväliset yleisradioasemat lähettävät ohjelmiaan.

Maailmanradioita käytetään muun muassa matkaradioina yleisradiolähetysten seuraamiseksi ulkomaanmatkoilla tai tavanomaista kotiradiovastaanotinta parempana vastaanottimena ulkomaisia yleisradiolähetyksiä kuunneltaessa. Tällöin on jo kyse DX-kuuntelusta, mikäli tavoitteena on tunnistaa ja saada radioaseman vahvistus tunnistetusta radiolähetyksestä.

Maailmanradion kehittyneempää versiota, jolla voidaan kuunnella koko lyhytaaltoaluetta ja jossa on enemmän vastaanotto-ominaisuuksia (kuten mahdollisuus kuunnella SSB- ja CW-lähetelajeja), kutsutaan liikennevastaanottimeksi.

Nykyään maailman radiokanavia on helpompi kuunnella radioaaltojen sijaan Internet-radion kautta. Asemia on mahdollista kuunnella tietokoneella, mutta nettiradion kuunteluun on valmistettu myös erityisiä radiolaitteita, jotka tarvitsevat toimiakseen Internet-yhteyden.

Internet-radion ongelmana verrattuna lyhytaaltolähetyksiin on se, että internetin kautta tulevan informaation valvonta ja kontrollointi on vallanpitäjille paljon helpompaa kuin lyhytaaltolähetysten häirintä. Kylmän sodan aikaan esimerkiksi Neuvostoliiton alueella pystyttiin kuuntelemaan länsimaiden lähettämiä venäjänkielisiä lähetyksiä. Nykyään (vuonna 2024) suurin osa lyhytaaltolähetyksistä on lopetettu, minkä takia suurin osa Venäjän federaation asukkaista on paljon huonommassa asemassa vapaan tiedonvälityksen kannalta kuin kylmän sodan aikaan. 

## Katso myös
* Skanneriradio

## Aiheesta muualla
* Sangean ATS909 -maailmanradio 
* Suomenkielinen nettiradiosivusto (ent. maailmanradiosivusto)
Skanneriradio

**Skanneriradio** () on radiovastaanotin, jonka ominaisuuksiin kuuluu radiokanavien nopea "skannaus" eli eri taajuuksien nopea automaattinen selaus ja kuuntelu. Skanneriradion vastaanottoalue kattaa usein yleisradiolähetysalueiden lisäksi myös monia muita radiokanavia, esimerkiksi lentoliikenteen, satelliittien, raideliikenteen, television, puolustusvoimien tai radioamatöörien sekä meriliikenteen käyttämiä radiotaajuuksia. 

Tavallisesti skanneriradioon liitettävällä skanneriharrastuksella tarkoitetaan nimenomaan ns. hyötyliikenneasemien kuuntelemista. 

Malleiltaan skanneriradioita on olemassa kädessä pidettäviä () ja pöytämalleja (). Tavallisten skanneriradioiden vastaanottamat lähetetyypit (AM,FM, WFM) ovat usein rajallisempia kuin liikennevastaanottimien (AM, SSB, FM, CW). Näin ollen suuresta asemienhakunopeudestaan huolimatta ne ovat DX-kuunteluun, radioamatööriaseman apuvastaanottimeksi ja yleiseen lyhytaaltokuunteluun rajoittuneempia laitteita kuin liikennevastaanottimet. Joissain uusimmissa skannereissa, jopa käsiskannereissa voi olla liikennevastaanottimienkin tyypillisesti vastaanottamia radiolähetetyyppejä.

Joissain tietokoneisiin kytkettävissä skanneriradioissa (esimerkiksi ICOM PCR-1000) voivat olla liikennevastaanottimen monipuoliset lähetteiden vastaanottomahdollisuudet yhdistettynä skannerin nopeaan taajuusselaukseen. Näitä tietokoneohjattuja vastaanottimia () voidaan kotitietokoneen lisäksi ohjata esimerkiksi autossa kannettavan tietokoneen avulla. Nykyään on olemassa myös täysin tietokonepohjaisia SDR-vastaanottimia, joissa signaalin käsittely tapahtuu tietokoneella. Tämä mahdollistaa perinteisissä vastaanottimissa kalliit lisätoiminnot, kuten suodattimet, kaistanleveyden säädöt ja vastaavat tietokoneen käsiteltäväksi, joten halvimmallakin SDR-vastaanottimella voi käyttää näitä toimintoja. SDR-vastaanottimet saavuttivat suuren suosion skanneriharrastajien keskuudessa, kun harrastajat huomasivat, että edullinen RTL-piiriin perustuva digi-tv-tikku toimikin SDR-vastaanottimena, kun tietokoneelle asensi sopivat ajurit ja SDR-ohjelman. Nykyään kyseistä RTL-piiriin pohjautuvaa digi-tv-tikkua kutsutaankin nimellä RTL-SDR ja sen käytöstä on tehty useita internet-sivustoja ja kirjoitettu kirja.

Skannereissa käytetään useimmiten ympärisäteileviä vertikaali- tai maatasoantenneja (puhekielessä "piiska-antenni"), jotka vastaanottavat radiosignaaleja yhtä hyvin kaikista suunnista.

## Aiheesta muualla

*Suomen taajuuslista 2000 - skanneriharrastajien havaintoja eri taajuuksilla
*Taajuuslista 3.0 - Skanneri.info
*Global Frequency Database 
*RTL-SDR
Tunkeilijan havaitsemisjärjestelmä

**Tunkeilijan havaitsemisjärjestelmä** () on tietoverkkoon asennettava järjestelmä, joka on ohjelmoitu tunnistamaan verkkoon suuntautuvat hyökkäysyritykset.

Tunkeilijan havaitsemisjärjestelmä voi olla konekohtainen () tai verkkopohjainen (). Esimerkkejä konekohtaisista IDS-ohjelmista ovat lokeja tarkkailevat tai tiedostojärjestelmän muutoksia tutkivat ohjelmat (esimerkiksi tripwire ja OSSEC). Verkkopohjaisissa ratkaisuissa verkkoon sijoitetaan usein erilaisia sensoreita, jotka keräävät liikennettä, ylläpitäjän käyttäessä jonkinlaista hallintaliittymää murtojen tutkimiseen, esimerkiksi SNORT.

Runsaasta datavirrasta pyritään tunnistamaan tiettyjä kuvioita joiden perusteella voidaan olettaa tunkeutumisyrityksen olevan päällä. Jotkin verkkopohjaiset järjestelmät osaavat reagoida tällaisissa tilanteissa katkaisemalla oletetun hyökkääjän yhteydet; tällaisista aktiivista järjestelmistä käytetään termiä **murron estämisjärjestelmä** (, IPS).

Järjestelmä voi havaita hyökkäyksen merkkejä joko valmiiden sääntöjen tai tunnusmerkkien pohjalta (kuten virustentorjuntajärjestelmät) tai poikkeuksia eli anomalioita etsien (heuristiikka). Sääntöpohjaisessa havaitsemisessa ennalta määriteltyjen sääntöjen perusteella tunnistetaan mahdolliset tunkeutumiset. Tilastollisessa havaitsemisessa verkkoliikennettä verrataan tietokantaan johon on tallennettu otos normaalista liikenteestä. Nyttemmin IDS-järjestelmiin on tyypillisesti liitetty koneoppimista, jonka tarkoituksena on parantaa järjestelmän kykyä löytää tunkeutumisyritykset viipeettä ja automaattisesti.

## Katso myös
* Palomuuri
* Ohjelmistosodankäynti

## Lähteet

## Aiheesta muualla
* Guide to Intrusion Detection and Prevention Systems (IDPS)
Nasaali

**Nasaali** eli **nenä-äänne** on äänne, jota lausuttaessa suussa on sulkeuma ja ilmavirta kulkee nenän kautta.

## Suomen kielen nasaalit
Suomen kielessä on kolme nasaalia: bilabiaalinen [m], alveolaarinen [n] ja (palato)velaarinen [ŋ]. Äänteessä [m] sulkeuma on huulissa, äänteessä [n] hammasvallissa ja äänteessä [ŋ] suulaen takaosassa. Lainasanoissa esiintyy myös f:n edellä labiodentaalinen [ɱ] (esimerkiksi *kamferi*) ja koartikulatorinen [n] (esimerkiksi *konferenssi*).

## Nasaalit muissa kielissä
Suurimmassa osassa maailman kielissä on vain soinnillisia nasaaleja. Soinnittomat nasaalit esiintyvät mm. burmassa, kymrissä, islannissa ja guaranissa. 

Eri nasaaleja:
* Palataalinen nasaali [ɲ] esiintyy useissa Euroopan kielissä. Esimerkiksi espanjan ⟨ñ⟩, ranskan ja italian ⟨gn⟩, katalaanin ja unkarin ⟨ny⟩, portugalin ja oksitaanin ⟨nh⟩, puolan ⟨ń⟩, tšekin ja slovakin ⟨ň⟩, albanian ja serbokroaatin ⟨nj⟩ sekä nykykreikan ⟨νι⟩ (ennen vokaalia). 
* Retrofleksinen nasaali [ɳ] esiintyy useissa Etelä-Aasian kielissä ja Australian alkuperäiskielissä. 
## Lähteet
*
*

### Viitteet
Isänpäivä

**Isänpäivä** on juhlapäivä, jota vietetään isien kunniaksi ja muistoksi. Suomessa ja muissa Pohjoismaissa Tanskaa lukuun ottamatta sekä Virossa päivää vietetään marraskuun toisena sunnuntaina, puoli vuotta äitienpäivän jälkeen. Yhdysvalloissa ja monissa muissa maissa isänpäivää vietetään kesäkuun kolmantena sunnuntaina. Muualla maailmassa ajankohta vaihtelee. Isänpäivä on ollut Suomessa virallinen liputuspäivä vuodesta 2019; sitä aiemmin se oli vakiintunut liputuspäivä vuosina 1987–2018. Myös isoisiä usein juhlistetaan isänpäivänä.

Vuonna  isänpäivää vietetään Suomessa sunnuntaina . marraskuuta.

## Isänpäivän historia
Isänpäivän idea kehittyi Yhdysvalloissa pian äitienpäivän vanavedessä. 1940-luvun lopulla pohjoismaiset kauppiaat ehdottivat päivän viettämistä marraskuun toisena sunnuntaina, jolloin kaupoissa on vielä hiljaista ennen joulusesonkia.

Suomessa isänpäivä oli merkitty Yliopiston almanakkaan ilman Helsingin yliopiston päätöstä jo vuosina 1970–1972. Se poistettiin, kun asia huomattiin, mutta vuonna 1987 yliopisto viimein katsoi päivän niin vakiintuneeksi, että se hyväksyttiin pysyvästi kalenteriin ja merkittiin myös liputuspäiväksi.

Suomessa isänpäivästä tuli 14. maaliskuuta 2019 virallinen liputuspäivä valtioneuvoston muutettua liputusasetusta.

## Isänpäivän perinteitä
Isää on isänpäivänä tapana muistaa kortilla, lahjoilla ja hemmottelulla, kuten aamukahvilla ja aamupalalla sänkyyn. Isän kanssa voidaan myös viettää yhteistä aikaa käyden jossain tai harrastaen jotain pientä yhdessä. Lapset joskus askartelevat isälle jotain päiväkodissa tai alakoulussa. Vuonna 2019 isänpäivän viettoon ei vielä ollut muotoutunut äitienpäivän kaltaisia perinteitä, vaan sen aikana oli olennaista isän ja lasten yhteinen aika.

## Isänpäivä Suomessa tulevina vuosina

* : . marraskuuta
* : . marraskuuta
* : . marraskuuta
* : . marraskuuta
* : . marraskuuta
* : . marraskuuta
* : . marraskuuta

## Isänpäivän päivämäärät eri maissa

## Lähteet

## Aiheesta muualla

* Matti Vilppula: Yksi isä ja monta äitiä . Kieli-ikkuna 7.5.2002.
Liikennevastaanotin

**Liikennevastaanotin** () on radiolähetysten vastaanottoon tarkoitettu radiovastaanotin, jonka ominaisuudet ovat paremmat kuin maailmanradion. Useimmissa halvoissa maailmanradioissa ei ole yksinauhalähetyksen, SSB:n, kuuntelua, joten lyhyillä aalloilla ne eivät voi vastaanottaa amatööriradiolähetyksiä, vaikkakin vastaanottavat yleisradiolähetykset. 

Tavallisesti liikennevastaanottimella voidaan kuunnella koko lyhytaaltoaluetta ja sen lisäksi pitkiä ja keskipitkiä aaltoalueita (
Image:BC-224-D.jpg|BC-224-D, yhdysvaltalainen sotilasmalli, joka perustuu BC-348:een 1940-luvulta
Image:Odbiornik radiowy R-311.jpg|R-311 Venäjän sotilasviestinnän vastaanotin 1950-luvulta
Image:RCA AR-88 Receiver.JPG|RCA AR-88 1940-luvulta
Image:Eddystone.png|Eddystone EC10 1960-luvulta
Image:ICOM IC-R71E radio skanner.jpg|Icom IC R-71R 1980-luvulta
Image:AKD-NASA HF 4E.jpg | AKD Target HF-4E 1980-luvulta
Image:Drake2b.png|Drake 2B 1960-luvulta
Image:Drake R-4B receiver 20090323.JPG|Drake R4B 1971
Image:R390A.png|Collins Radio R-390A 1950-luvulta
Image:SX28front.jpg|Hallicrafters SX-28 Super Skyrider receiver 1940-luvulta 
Image:Hallicrafters model SX-115.jpg|Hallicrafters SX-115 1960-luvulta
Image:SX-117_Front_and_in_case.jpg|Hallicrafters SX-117 1960-luvulta
Image:ICOM RC-9500.jpg|Icom RC-9500 2000-luvulta
File:Perseus SDR receiver.jpg|Perseus SDR receiver 2009 


## Katso myös
*Skanneriradio

## Aiheesta muualla

*Esimerkkejä vanhoista liikennevastaanottimista ja maailmanradioista 
*Yaesu VR-5000
Meteorisironta

**Meteorisironta** () on etenemismuoto, jossa radioaalto heijastuu ylemmässä ilmakehässä palaneiden meteorien jättämistä ajallisesti yleensä lyhytkestoisista ionisoituneista vanoista. Meteorisirontaa voidaan käyttää mm. radioamatööriyhteyksiin erityisesti VHF-alueella.

Meteorisirontayhteydet ovat yleisimpiä meteoriparvien aikaan.